छह महीने से कियोस्क खा रहा धूल, नहीं मिल रहा लाभ
नीमच | जिले में ई-गवर्नेंस योजना लागू की है। इसका लाभ किसानों को नहीं मिल रहा। किसानों को सभी जानकारी कृषि विभाग में लगे कियोस्क से मिलना थी। यह छह माह से बंद है और धूल खा रहा है। इसका यूपीएस जलने के कारण यह शोपीस बना है। शासन स्तर से जिले में ई-गवर्नेंस योजना 2013-14 में शुरू हुई थी। इसके तहत इंटरनेट कनेक्शन सहित कम्प्यूटर व जरूरी उपकरण दिए थे। तीनों ब्लॉक जावद, मनासा में कियोस्क लगाए थे। इसके पीछे किसानों को इंटरनेट के जरिए खेती की नई तकनीक व योजनाओं से अवगत कराना उद्देश्य था। योजना का लाभ किसानों को नहींं मिल पा रहा है। वजह तीनों जगह इसे ऑपरेट करने का तरीका बताने वाला भी कोई नहीं रहता। यूपीएस जल चुका है। कई बार इंटरनेट की स्पीड भी प्रॉपर नहीं मिलती। जावी के अशोक जैन ने बताया किसानों को हाईटेक बनाने के मकसद से कियोस्क लगाए थे। कॉल सेंटर 1800-233-4433 पर फोन भी नहीं लग पाता है। इससे जानकारी नहीं मिल पाती है।
रहती है समस्या- कृषि विभाग उपसंचालक एमएल चौहान ने बताया कियोस्क में इंटरनेट कनेक्टिविटी की समस्या आ जाती है। बंद यूपीएस जल्द सुधरवाएंगे। किसानों को समस्याओं के निराकरण के बारे में मौखिक बताते हैं।
hin_Deva hin_Deva hin_Deva